Lancia Prisma

Το Lancia Prisma (επίσημος εργοστασιακός κωδικός: Tipo 831) ήταν ένα μεσαίο οικογενειακό αυτοκίνητο, που παρήχθη από την ιταλική αυτοκινητοβιομηχανία Lancia, από τον Νοέμβριο του 1982 έως τον Απρίλιο του 1989, σε μία γενιά. Ήταν βασικά η 4-πορτη έκδοση σεντάν 3 όγκων του Lancia Delta πρώτης γενιάς και, όπως συνέβη και με το αρχικό Delta, μοιραζόταν το ίδιο αμάξωμα και κινητήρες με τα Fiat Ritmo και Fiat Regata. Όπως και το αρχικό Delta, το Prisma ήταν επίσης διαθέσιμο ως ενσωματωμένη έκδοση 4x4 και σημείωσε επίσης από την πρώτη στιγμή μεγάλη εμπορική επιτυχία. Αντίθετα με το Delta πρώτης γενιάς του 1979 - 1994, ωστόσο, που μέχρι σήμερα παραμένει το πιο πετυχημένο αυτοκίνητο στην ιστορία των ράλλυ, το Prisma δεν γνώρισε καμία καριέρα στους αγώνες αυτοκινήτων.

 Σχεδίαση 

Η διαμόρφωση της εκδοχής σεντάν του Delta ανατέθηκε στον ίδιο σχεδιαστή της Delta πρώτης γενιάς, τον Τζορτζέτο Τζουτζιάρο, ο οποίος και τη διαμόρφωσε κατά τα έτη 1979 και 1980. Τα δύο μοντέλα μοιράζονταν την ίδια πλατφόρμα, με κοινό μεταξόνιο στα 2.475 χιλιοστά, καθώς και τις πόρτες, το παρμπρίζ και τα μηχανικά μέρη. Με συνολικό μήκος αμαξώματος στα 4,18 μέτρα, το Prisma τοποθετήθηκε τότε επίσημα στο κατώτερο άκρο της μεσαίας κατηγορίας D, αν και με τα σημερινά στάνταρ θα είχε καταταγεί στη μικρομεσαία κατηγορία C. Όπως και η αρχική Delta, το αμάξωμα του Prisma ήταν εξ ολοκλήρου από χάλυβα και φυσικά αυτοφερόμενο (ενιαίο δομικό σύνολο).

 Εμπορική πορεία 

Η εγχώρια παρουσίαση του Lancia Prisma έγινε στα τέλη Δεκεμβρίου του 1982 και οι πρώτες πωλήσεις στην Ιταλία ξεκίνησαν στις αρχές Ιανουαρίου του 1983, ενώ η πρεμιέρα για τις άλλες χώρες της Ευρώπης έγινε στο Σαλόνι Αυτοκινήτου της Γενεύης τον Μάρτιο του 1983. Από τους πρώτους μήνες, έγινε το νούμερο 1 σε εμπορική απήχηση μοντέλο της Lancia, με καθημερινή παραγωγή 250 αντιτύπων, φτάνοντας μάλιστα συνολική ετήσια παραγωγή 100.000 αυτοκινήτων το 1984. Μηχανικά εξοπλίστηκε, κατά τη διάρκεια της καριέρας του, με πέντε βενζινοκινητήρες, ισχύος 78 - 115 hp, και έναν πετρελαιοκινητήρα 1.9 λίτρων, σε εκδοχές με και χωρίς turbo, ισχύος 80 και 65 hp αντίστοιχα.

Στο Σαλόνι Αυτοκινήτου στο Τορίνο τον Απρίλιο του 1986, ταυτόχρονα με το Delta πρώτης γενιάς, το Prisma υποβλήθηκε στο ίδιο αντίστοιχο μικρό λίφτινγκ, με νέα σχεδίαση στις ζάντες, βελτιώσεις στο σαλόνι και επανασχεδιασμό στη γρίλια μεταξύ των μπροστινών προβολέων. Η νέα αυτή εκδοχή, μπήκε στην παραγωγή τον Μάιο του 1986, αντικαθιστώντας κατευθείαν την προηγούμενη και συνέχισε τις καλές πωλήσεις της.

Τελικώς, το Prisma αντικαταστάθηκε τον Απρίλιο του 1989 από το Lancia Dedra, αν και σε ορισμένα κράτη, όπως στη Γερμανία και στην Ελλάδα, το Dedra λανσαρίστηκε μόλις στις αρχές του ημερολογιακού έτους 1990. Αντιθέτως, η παραγωγή του συγγενικού Lancia Delta πρώτης γενιάς έληξε στα τέλη του 1992 και αντικαταστάθηκε από τη δεύτερη γενιά τον Μάρτιο του 1993, αν και ειδικότερα οι εκδόσεις HF Integrale διατηρήθηκαν στην παραγωγή έως το 1994, λόγω της εξαιρετικά υψηλής τους απήχησης.

 Κινητήρες 

Το Lancia Prisma προσφερόταν με τους εξής κινητήρες, όλοι 4-κύλινδροι σε σειρά (Ι4):Lancia Prisma Owner's manual, Decembre 1986, Danish

MoντέλοΚυβισμόςΙσχύςΡοπή1.3 8V1.301 cm³57 kW; 77 hp στις 5.800 rpm105 N·m στις 3.400 rpm55 kW; 74 hp στις 5.800 rpm104 N·m στις 3.400 rpm1.5 8V1.498 cm³59 kW; 79 hp στις 5.600 rpm123 N·m στις 3.200 rpm55 kW; 74 hp στις 5.600 rpm118 N·m στις 3.000 rpm1.6 DOHC 8V1.585 cm³77 kW; 104 hp στις 6.100 rpm135 N·m στις 3.300 rpm1.6 DOHC 8V1.585 cm³73 kW; 98 hp στις 5.900 rpm127 N·m στις 4.000 rpm1.6 DOHC 8V i.e.1.585 cm³66 kW; 89 hp στις 6.250 rpm124 N·m στις 4.250 rpm1.6 DOHC 8V i.e.1.585 cm³80 kW; 108 hp στις 5.900 rpm135 N·m στις 3.500 rpm2.0 DOHC 8V1.995 cm³85 kW; 114 hp στις 5.400 rpm163 N·m στις 3.250 rpm1.9 Diesel SOHC 8V1.929 cm³48 kW; 64 hp στις 4.600 rpm119 N·m στις 2.000 rpm1.9 Turbodiesel SOHC 8V1.929 cm³59 kW; 79 hp στις 4.200 rpm172 N·m στις 2.400 rpm

Αν και όλοι οι κινητήρες του Prisma είχαν προέλθει από την μητρική Fiat, οι μηχανικοί της Lancia είχαν τοποθετήσει εντελώς διαφορετικές κυλινδροκεφαλές από αλουμίνιο και συστήματα ηλεκτρονικού ψεκασμού καυσίμου (fuel injection). Ως αποτέλεσμα, δεν είναι όλα τα μηχανικά μέρη ανταλλάξιμα μεταξύ των μοντέλων των δύο εταιρειών.

 Αναφορές 

 Βιβλιογραφία 
 Paul Schinhofen: Lancia - Innovation und Faszination; 100 bewegte Jahre, Heel Verlag, Königswinter 2006. ISBN 978-3-89880-649-7. S. 93.

 Εξωτερικοί σύνδεσμοι 

 Ιταλική ιστοσελίδα για το Lancia Prisma
 Ιστορία του Lancia Prisma (κάντε κλικ στο Delta)

Prisma
Κατηγορία:Μεσαία αυτοκίνητα